SREDNJA ŠKOLA „AUGUST ŠENOA“ GAREŠNICA objavljuje javni natječaj za davanje u zakup dijela prostora za postavljanje samoposlužnih aparata

**JAVNI NATJEČAJ**

Srednja škola „August Šenoa“ Garešnica daje u zakup putem javnog natječaja dio prostora hola Srednje škole „August Šenoa“ Garešnica na adresi Kolodvorska 6, 43280 Garešnica i dio prostora u ulaznom predvorju Učeničkog doma na adresi Kolodvorska 33, 43280 Garešnica za postavljanje po dva samoposlužna aparata na svakoj lokaciji: jednog aparata za tople napitke i jednog aparata za bezalkoholne napitke i snack artikle.

Početna cijena zakupnine mjesečno po aparatu – 160,00 KN

Režijski troškovi uračunati su u iznos zakupnine.

Ugovor se može sklopiti na određeno vrijeme od jedne godine.

Plaćanje zakupnine mjesečno do 25. dana u mjesecu.

Održavanje aparata ide na trošak ponuditelja.

Škola će osigurati dovod vode i struje.

Ponuditelj mora posjedovati HACCP certifikat upravljanja kvalitetom.

Ponuditelj mora posjedovati vrstu naplatnih sustava koje u potpunosti mogu zadovoljiti korisnike:
- sustavi s povratom kovanica

U ugovorene stavke ugovora koji će biti zaključen s odabranim ponuditeljem obvezno se unose slijedeće stavke:
- redovito obilaženje lokacija i kontrolu aparata
- redovito punjenje aparata potrebnim sirovinama
- servisiranje aparata i besprijekorno održavanje higijenskih uvjeta aparata
- otklanjanje kvarova i zastoja u roku od 24 sata od dojave
- instaliranje aparata i stavljanje u funkciju u roku jedan dan
- punioci aparata moraju imati uredne zdravstveno – sanitarne isprave

Pravo sudjelovanja imaju sve pravne i fizičke osobe.

Pisane ponude moraju sadržavati:
- ime i prezime, OIB i adresu prebivališta za fizičke osobe, odnosno naziv tvrtke, OIB i adresu sjedišta za pravne osobe
- presliku osobne iskaznice za fizičke osobe, presliku rješenja o upisu u sudski registar sa svim prilozima za pravne osobe, odnosno obrtnice za fizičke osobe – obrtnike ili rješenje o registraciju udruga građana
- cijenu mjesečne zakupnine iskazanu u kunama te izraženu posebno za svaki samoposlužni aparat i ukupno za ukupan broj ponuđenih aparata po lokaciji. Ukupna cijena mjesečne zakupnine po lokaciji mora biti upisana brojkama i slovima
- dokaz o posjedovanju HACCP certifikata upravljanja kvalitetom.

Rok za podnošenje ponuda je 8 (osam) dana od dana objave natječaja.

Pisane ponude poslati preporučenom pošiljkom (ili dostavom) u zatvorenoj omotnici s naznakom „ZA JAVNI NATJEČAJ – NE OTVARATI – SAMOPOSLUŽNI APARATI“ na adresu Srednja škola „August Šenoa“ Garešnica, Kolodvorska 6, 43280 Garešnica.

O izboru najpovoljnije ponude odlučuje Školski odbor Srednje škole „August Šenoa“ Garešnica.

Školski odbor zadržava pravo ne izabrati niti jednog od ponuditelja, bez navođenja razloga.

Ponude s nepotpunom dokumentacijom, ponude koje ne odgovaraju uvjetima natječaja neće se razmatrati.

O rezultatima natječaja sudionici će biti obaviješteni na Internet stranici Škole.

Ugovor o zakupu će biti zaključen sa odabranim ponuditeljem nakon dobivanja suglasnosti osnivača škole na nacrt ugovora o zakupu.

Zakupnik s kojim će biti zaključen Ugovor o zakupu poslovnog prostora ne može isti dati u podzakup.

Sve dodatne informacije mogu se dobiti u prostorijama Srednje škole „August Šenoa“ Garešnica, u tajništvu ili na tel. 043 445-483, e-mail: ssasenoa@ss-asenoa.hr.

KLASA: 372-03/19-01/40 Ravnateljica:

URBROJ: 2123/01-23-01-19-3

Garešnica, 13. svibnja 2019. Ivanka Opalički, dipl.iur.